Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 350

1. Általános gazdasági ismeretek alkalmazása A Controller a vállalati gazdálkodás alapfogalmainak ismeretében a többi funkcionális területtel (marketing, HR, termelés, pénzügy stb.) együttmûködve hozzájárul a vállalat eredményes mûködéséhez. Feladatainak ellátásához szükséges ismeretek és az elsajátítás szintje: A vállalati gazdálkodás alapfogalmai — Átlátja a vállalati gazdálkodás alapfogalmait, valamint a vállalatot mint üzleti vállalkozást. — Átlátja a kapcsolatot a piaci környezettel: megmagyarázza a fogyasztók, a szállítók és versenytársak szerepét, valamint az állami intézményekhez való viszonyt. — Önállóan képes megfogalmazni a szervezeti formákat, értelmezni a szervezeti felépítést. Képes csoportosítani a szervezet jellemzõit: feladat- és hatáskörmegosztás, koordináció a szervezetben. — Információellátással segíti a vállalat tevékenységi köreit: marketing, innováció, emberi erõforrás gazdálkodás, információgazdálkodás, logisztika, termelés, pénzügyek, kutatásfejlesztés. — A vállalat alapvetõ pénzügyi kimutatásait ismerve adatokat szolgáltat a vállalkozás tevékenységének elemzéséhez. — Vállalati kimutatásokat készít és értelmez. Gazdasági jogi alapismeretek — Ismeri a vállalkozások jogi formáit és jellemzõit. — Tisztában van a magyar verseny- és csõdtörvény, a koncessziós törvény elõírásaival. — Ismeri és alkalmazza a szerzõdések jogi vonatkozásait. Vezetési és szervezési alapismeretek — Átlátja a szervezetek környezeti elemei közötti összefüggéseket. — Definiálja a szervezetek strukturális jellemzõit. — Önállóan megfogalmazza a szervezeti formák típusait. — Átlátja a vezetés lényegét, szerepét, funkcióit, a feladatok ellátásából adódó vezetõ tevékenységeket. — Rendszerezi és értékeli a gazdasági, piaci információkat korszerû informatikai eszközök felhasználásával, és ehhez kapcsolódva segíti az üzleti stratégia kialakítását, illetve a közép- és felsõvezetõ ez irányú döntéseinek elõkészítését. Számviteli (könyvviteli) alapismeretek — Alapvetõ ismeretekkel rendelkezik a kettõs könyvvitelrõl, a négyszámlasoros könyvelésrõl. — Használja és értelmezi az alapvetõ számviteli kimutatásokat (fõkönyvi kivonat, mérleg, eredménykimutatás). — Képes a cash-flow kimutatás összeállítására. 2004/65. szám — A beszámolók egyes részeinek felépítését ismeri, az egyes részek egymással való kapcsolatának összefüggéseit szem elõtt tartva végez elemzéseket. — Értelmezi a számviteli kimutatásokban szereplõ eredményt, elemzi a tervhez képest fellépõ eltérést. Államháztartás, adózási alapismeretek — Tisztában van az államháztartás fogalmával, részletesen ismeri szerkezetét. — Értelmezni képes az államháztartás bevételeinek fontosabb tételeit. — Ismeri az adórendszer fõbb elemeit, az egyes adók típusait, önállóan képes bemutatni az egyes típusok fontosabb sajátosságait. Környezetvédelem — Tisztában van a munkájához és szakterületéhez kapcsolódó környezetvédelmi elõírásokkal. Minõségbiztosítás, munkaszervezés — Ismeri a teljes körû minõségbiztosítás alapelveit. — Érvényesíti a folyamatszemléletet a szervezetben. — A minõségbiztosítási rendszereket, módszereket figyelemmel kíséri, és saját munkaterületén önállóan képes bevezetni.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes